Die seënuitsprake van Jesus (15) - www.bybelkennis.co.za
by Coen Slabber · Published 10/08/2018 · Updated 13/07/2018
Meeste mense wil vergewe, maar sommiges weet nie hoe nie. In sommige gevalle mag jy selfs voel dat vergifnis onmoontlik is. In hierdie blog kyk ons na barmhartigheid en vergifnis, want hulle hoort bymekaar. Barmhartigheid is breër as vergifnis. Die gelykenis van die barmhartige Samaritaan wys dit vir ons. Die Samatitaan bewys barmhartigheid aan die man wat langs die pad lê (Lukas 19:25 – 36). Die man langs die pad het barmhartigheid nodig gehad – iets wat die Samaeitaan vir hom gegee het. Vergifnis gaan verder as dankbaarheid, wat die herstel van 'n verhouding is betrokke.
Toe God aan Moses by Sinai verskyn het openbaar Hy Homself met 'n viervoudige beskrywing wat nog sewe keer in die Ou Testament herhaal word: Ek, die Here, is die barmhartige en genadige God, lankmoedig, vol liefde en trou. Ek betoon my liefde aan geslagte en geslagte (Eksodus 34;6). In die Nuwe Testament lees ons: maae God is ryk in barmhartigheid (Efesiërs 2:4). Dit is as gevolg van God se barmhartigheid wat ons gered word. Paulus beskryf God se verlossende ingrype in sy lewe so: Maar God was genadig teenoor my omdat ek in my ongeloof nie geweet het wat ek doen nie( 1 Timoteus 1:13). Die Hebreër-boek fokus op die barmhartigheid van Christus. Oor hulle ongeregtighede sal Ek genadig wees en aan hulle sondes nooit meer dink nie (8:12).
Volgende gaan ons na twee praktiese voorbeelde kyk: Christus se barmhartigheid teenoor Petrus en Tomas.